РЕПУБЛИКА СРБИЈА

НАРОДНА СКУПШТИНА

Одбор за људска и мањинска права

и равноправност полова

01 Број: 06-2/13-24

19. април 2024. године

Б е о г р а д

З А П И С Н И К

СА ПРВЕ СЕДНИЦЕ ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА

ОДРЖАНЕ 1. АПРИЛА 2024. ГОДИНЕ

Седница је одржана у сали IV Дома Народне скупштине, са почетком у 15 часова.

Седници су присуствовали: Александар Марковић, Лепомир Ивковић, Татјана Мацура, Угљеша Гргур, Слободан Николић, Драгана Радиновић, проф. др Мирка Лукић Шаркановић, Борис Бајић, др Муамер Бачевац, Соња Пернат, Славица Радовановић, др Тијана Перић Дилигенски, Растислав Динић и Слађана Радисављевић, чланови Одбора.

Седници је присуствовала Татјана Николић, заменица члана Одбора.

Седницом је до избора председника Одбора председавао Слободан Николић, у складу са одредбом члана 25. став 2. Пословника Народне скупштине.

Седници нису присуствовали: Андријана Аврамов, Небојша Новаковић и Данијела Несторовић, чланови Одбора.

Председавајући је констатовао да су испуњени услови за рад и одлучивање те је упознао чланове Одбора са тачкама

Дневног реда

1. Избор председника Одбора;
2. Избор заменика председника Одбора.

ПРВА ТАЧКА – ИЗБОР ПРЕДСЕДНИКА ОДБОРА

Председавајући, најстарији посланик Слободан Николић, предложио је народног посланика Александра Марковића за председника Одбора и отворио расправу.

Није било других предлога за председника Одбора, као ни дискусије по овој тачки дневног реда.

Одбор је, већином гласова, изабрао Александра Марковића за председника Одбора.

Председник Одбора се захвалио на избору и преузео председавање седницом.

ДРУГА ТАЧКА – ИЗБОР ЗАМЕНИКА ПРЕДСЕДНИКА ОДБОРА

Председник Одбора Александар Марковић предложио је да се за заменика председника Одбора изабере народни посланик Борис Бајић (Borisz Bájity).

Није било других предлога за заменика председника Одбора.

Одбор је, већином гласова, изабрао Бориса Бајића за заменика председника Одбора.

Заменик председника Одбора се захвалио на избору и истакао да ће својим искуством које је стекао у Покрајинској влади допринети у пуној мери раду овог одбора.

Седница је закључена у 15,06 часова.

СЕКРЕТАР ОДБОРА ПРЕДСЕДНИК ОДБОРA

Рајка Вукомановић Александар Марковић